
Caso rumannan Williams 
y Kevin Wever posponi 


Mi ta scoge keda 
cu dolor y uza 40 
florin pa cuminda 


Casi 200 mil un 
waiter di Aruba a 
yuda estafa 


Trahado di KIA 
a scapa di wordo 
manda KIA 

D 
exigencia di Hulanda pa baha gastonan di AZV cu 60 miyon pa aña y 
cu Gobierno di Aruba a bay di acuerdo cu ne, ta haci cu cuido di salud y 
calidad di bida ta bayendo atras. 


Poco poco ta sintiendo con AZV ta preta riba dokternan di cas y riba e 
pueblo. Tin cierto remedinan cu aunke AZV no ta cubri, si e dokter di 
cas of specialista bisa cu e ta necesario, e remedi por wordo cubri. 


Un di e hopi problemanan cu tin aki na Aruba, kizas pa e estilo di bida, 
ta problema di stoma. Tin hopi pashent cu tin e problema di stoma den 
forma cronico y mester bebe e pildo di stoma un of dos biaha pa dia. 
Pues no ta pildo cu ta wordo duna den forma sporadico na un pashent, 
pasobra e pashent ey kizas lo por cubrie. Pero ora cu ta trata di 
malesanan cronico, e ta deber di AZV pa cubri e remedinan. 


Mesun situacion ta surgi cu tin cierto malesanan cu ta afecta pashentnan 
di otro forma. Por ehempel, pashentnan cu tin problema cu nan 
schildklier, cu ta un malesa autoimmune, a lo largo por sufri di ansiedad 
y depresion, cual ta exigi cierto pildonan tambe. Esaki tampoco AZV ta 
cubri mas. 


A bini cu e medida aki husto despues di pandemia di COVID-19, ora cu 
e casonan di personanan cu a cuminsa sufri di di ansiedad a bin ta 
aumentando, causa pa tur e medidanan tuma cu a restringi movecion di 
hende. Aki na Aruba e lista di espera pa haya cita cu psychiatra y 
psycholoog tabata largo y post-Covid el a bira pio. Esey ta un tendencia 
rond mundo. Awor cu e decision pa no cubri cierto tipo di 
trankilisantenan mas, e situacion y calidad di bida di nos hendenan ta bay 
atras. 


E motibo cu e decision di AZV pa no cubri cierto remedinan “popular” 
bou di pueblo ta afecta e hendenan mas, ta debi na tur e medidanan tuma 
combina cu aumento di prijs general di producto y mercancianan. Cu e 
situacion prome cu Pandemia, e reduccion di 60 miyon kizas lo no a 
afecta e ciudadano asina hopi. Pero awendia un ciudadano cu tin cu paga 
40 florin pa un paki pildo di dolor, a causa di un malesa cu e ta sufri, ta 
hopi. “Mi tin cu sufri y wanta e dolor te ora cu mi haya placa a bay busca 
e pildo. E 40 florin ey mi ta cumpra 4 pia di galiña, un saco di aros, 
chickenwings y pan pa nos come algun dia. Cu hamber mi ta haya dolor 
di cabes acerca tambe. Sin dolor y stoma bashi no ta yuda tampoco. 
Aunke cu dolor e ta afecta mi calidad di bida,” un ciudadano a comenta. 


Esaki ta un situacion cu ta reina principalmente bou di e grupo di esnan 
vulnerabel, cu un entrada di salario minimo of cu ta biba di bijstand 


“Mi ta scoge keda cu dolor y 
uza 40 florin pa cuminda” 


Pueblo sufriendo di ansiedad post covid y Gobierno ta castiga kitando remedi 

Corte a prepara henter un dia pa tratamento di un caso cu aunke 


chikito a hala hopi atencion pa motibo di esnan envolvi. Na final, 
tur cos a keda na arroz con coco, pasobra esaki no a sigui. 


Tur cos tabata cla. Hues encarga cu e caso a reserva e sala pa un dia 
completo. Pero tin cosnan cu a cambia na ultimo momento. 


E acusadonan tabata Yowalfre Torres Mendez (studiando na 
Hulanda); Kevin Wever (Yiu di Prome Minister); Nigel y Chris 
Williams (yiunan di e lider politico Michael Williams). Nan tabata 
envolvi den un pelea publico dia 14 di november, 2021. Pues mas cu 
un aña pasa. 


Den Corte, sinta como acusado, tabata solamente Kevin Wever 
kende tabata compania pa su abogado Reinkemeyer, hunto cu mr. 
Ruiz di e mesun bufete. El a bisa Hues cu e mes lo no hiba palabra. 
E mesun abogado aki tambe ta representa Yowalfre Torres Mendez, 
kende tabata presente pero via di video call ya cu e ta studia na 
Hulanda. E di tres acusado tambe a bisa cu e no por ta presente 
door cu el a perde vuelo for di Merca pa Aruba pero cu su abogado 
ta den Corte y e kier pa e caso sigui, via di video call tambe. Esaki 
Hues a bay di acuerdo cu ne. 


Esun cu su caso no por a sigui tabata Chris Williams. E tabatin mr. 
Desiree Croes pa defende, sinembargo dos dia prome el a bay busca 
un otro abogado, esta mr. Rosenstand. Esaki tabata diamars y e 
abogado no tabata sa di contenido di dossier y te cu ayera den Corte 
e no a ricibi esaki. Esey ta motibo cu inmediatamente despues cu 
mr. Croes a desisti di e caso, el a pidi pa pospone tratamento di e 
caso di su cliente. 


Caso rumannan Williams y 
Kevin Wever posponi 


Ni Gobierno ni AHATA a gana of perde caso 


Hues aunke tabata prefera pa tur tabata hunto, a bay di 
acuerdo pa pone esey riba un otro fecha, y a dicidi pa 
sigui cu caso di e otro tres acusado. Sinembargo ni 
Corte ni mr. Mohammed por a haya Nigel Williams na 
linea pa e por participa den tratamento di e caso. 
Despues di varios intento a give-up. Den e situacion ey 
e Magistrado a dicidi di tuma otro decision. 


El a haya cu no tin sentido pa sigui cu e dos 
acusadonan so. “Mi a mira e video y mi tin pregunta y 
kisas riba e contesta mi tin mas pregunta,” e Hues a 
bisa. E tabata referi na e hecho cu tin un grabacion di 
dia di e sucedido cu lo bay wordo presenta den Corte 
tambe. 


E siman aki por a lesa declaracion manda door di AHATA y 
otro door di Gobierno. E ultimo declaracion aki eroneamente 
a wordo treci dilanti comosifuera cu Gobierno a gana caso. 
AHATA corectamente den su declaracion a splica kico tabata 
contenido di e caso y e motibonan pakico a haya nan mes ta 
bay 
Corte. 
Esta no tabata haya un aclaracion for di DIMP riba e hecho 
cu na final di aña a aumenta e toeristenheffing. 


Esaki ta afecta e industria pa motibo cu hopi hende ta 
planea nan vakantie adelanta y ta haci pago pa despues 
solamente mester percura pa nan zakgeld. 


Esaki ta e problema cu AHATA tin cu no tabatin 
claridad kico ta bay haci cu e grupo cu a paga nan 
gastonan caba.Despues di haya un splicacion cu na final 
a hala atras riba dje, AHATA a bay Corte. 
A resulta cu e demanda di AHATA no tabata admisibel, 
pasobra e demanda no tabata haci na e Corte (hues) 
corecto. En bes di un kortgeding,pa haya un decision 
mas rapido, mester a acudi cerca un Hues (corte) cu ta 
atende cu casonan di impuesto. 
Pues den e kortgeding no por a atende cu e peticion di 
AHATA mes. Esey ta nifica cu e titular di un articulo di 
Gobierno cu ta bisa cu nan a gana caso contra AHATA 
no ta corecto. 

Durante un biahe pa Europa, A.T.A. y AAA como ekipo a 
reuni cu miembronan di ekipo di TUI na Hulanda 
Mescos cu algun siman pasa cu a reuni cu KLM, durante e 
reunion cu TUI a para keto na un 2022 record pa e 
mercado Hulandes (+8% compara cu 2019) y un bon aña 
pa e mercado di Europa. Pa e prome dos lunanan di 
2023, e mercado Europeo a bay dilanti cu 7.5% compara cu 
2022. 
Pa 2023, Hulanda ta keda e mercado mas grandi pa 
Aruba 
for 
di 
Europa, 
e 
strategia 
di 
diversificacion ta continua si entre otro pa medio di 
introduccion di vuelonan di British Airways di Inglatera y 
di Ving di Suecia. 
E forsa di e mercado di Estados Unidos, mester bisa cu 
ta pone presion si riba e disponibilidad di 
camber 
na 
cierto 
tarifa 
pa 
mercadonan Europeo 
y 
Latino 
Americano. 


ATA y AAA a reuni cu TUI riba e bon 
resultado di mercado Hulandes 


Pa e reunion tawata presente di TUI: Rob Oostendorp- 
ProductDirector Sun& Beach Long Haul, Manfred Lahey- Manager 
Sun and Beach, Frank Broersen- Group Account Manager, Tourist 
Boards & Key Partnerships y Jantine Bijl- Account Implementation 
Manager Tourist Boards. 


No obstante esaki A.T.A., AAA y diferente hotelnan ta sigui 
pusha y ta realisa e importancia di tin un portfolio di 
mercadonan diversifica pa Aruba. 
Durante e reunion a discuti diferente aspecto di e relacion 
cu TUI y entre otro a discuti e fenomeno ariba menciona 
como tambe vuelonan cu por spera di parti di TUI 
November en adelante y pa 2024. Esaki ta mustra positivo. 
TUI ta bula 3 biaha pa siman y TUI NL ta un di e tour 
operadornan di mas grandi pa Aruba den e mercado 
Hulandes y ta bende mayoria pakete pa Aruba. Aruba ta 
haci diferente promocion cu nan cu ta stimula e demanda 
pa e destino. 
TUI a confirma cu e demanda pa Aruba ta halto y ta midi 
esaki a base di campañanan di Aruba cu ta lansa y e 
reaccion cu ta ricibi. TUI a reconfirma nan compromiso pa 
nos destino como un socio di ya basta aña pa Aruba. A.T.A. 
y AAA tambe a confirma continuacion di trabou den ekipo 
pa asina sigui desaroya e mercado debidamente. 


Di e ekipo di Aruba tawata presente Ronella Croes- C.E.O. di 
A.T.A., Sanju Luidens-Daryanani- C.M.O. di A.T.A., Tirso 
Tromp- Area Director Europa A.T.A., Jaap Ellis- Sales and 
Marketing Manager Europe A.T.A.y Jo-Anne Meaux-Arends- 
Aviation Business Development Executive di AAA. 

Gilbert Aron Paesch a wordo haya culpabel 


di complice 
den 
contrabanda 
di 
hende. 
Pero e castigo cu el a haya ta haci cu 
e no mester bay 
cera 
y 
probablemente 
lo no perde su trabou na KIA. 
A acusa e homber di 42 aña di ta complice den 
contrabanda di un persona. Tabata trata di su swa 
Venezolano. E mes ta casa cu un persona di e 
nacionalidad aki. 
Na momento cu autoridadnan a detene su swa, e 
homber tabatin un celular den su poder cu 
mensahenan, relaciona cu e biahe, cu a bini 
procedente di e telefon di e acusado. E swa mes a 
bisa cu e acusado aki a yuda, pero e ta nenga di a 
manda tur e mensahenan ey. El a splica cu e unico 
cos cu el a haci ta duna nomber di un persona cu 
por yuda e homber aki yega Aruba y nada 
mas. Tambe el a conta cu den temporada cu e cos 
ey a sosode, el a cambia di telefon. Esaki a sosode 
entre december 2021 y januari 2022. Ademas su 
casa tambe tabatin acceso na su celular. “Mi swa 
tabata blo pidi mi yud’e cu tur cos, pero ami 
no por hacie.” 
E homber aki tin 20 aña trahando na KIA den 
seccion di Onderhoud Technische Dienst. El a splica 
den Corte cu for di momento cu e cos aki a sosode, 
a mand’e cas sin salario. E tin un debe na banco cu 
e no por a paga mas. E interest so a subi cu 20 mil 
florin mientras cu e debe total awor ta 60 mil florin. 
Fiscal den su rekisitorio a trece dilanti cu a intercepta 
e boto aki dia 11 di januari, 2022, y a hay’e cu un 
celular den cual tabatin diferente mensahe manda y 
ricibi for di prome cu el a yega e isla. Tin 
declaracion di doño di e boto, kende ta bisa di a 
haya instruccion for di e acusado di kico mester haci. 


Trahado di KIA condena 
pero no mester bay KIA 


A tene cuenta cu ta prome biaha e ta haya su mes 
envolvi cu husticia y a pidi 60 ora di trabou pa 
comunidad of 30 dia cera; 4 siman condicional y 
dos aña di prueba. 
E acusado den su ultimo palabra, aunke a nenga tur 
cos, na final ta bisa cu e ta arepenti y ta pidi 
disculpa. A pesar di esey Hues den su sentencia a 
bisa cu ta tum’e na malo cu e no ta asumi su 
responsabilidad. A asunto di ilegalnan ta un 
problema pa Aruba, ademas cu e hendenan aki ta 
wordo explota. 
E sentencia tabata 3 luna di cual 41 dia ta 
condicional, kitando e tempo cu e tabata deteni, y 
60 ora di trabou pa comunidad of 30 dia cera. Pues 
pa KIA e no mester bay. 

Announcement of the 


Segun 
e 
“comptabiliteitsverordening 
1989,” 


ta ser mustra bon cla cu cualkier minister cu 
tuma un decision cu ta contra di reglanan di e ley 
stipula aki, e Minister ta e “unico” responsabel pa e 
decision cu el a tuma. 
Articulo 32 di e ley comptabilidad aki, lid 2 ta bisa 
lo siguiente: “ 2. Rechtshandelingen die door of namens 
een minister 
zijn 
verricht 
in 
strijd 
met 
de 
voorschriften van het eerste lid of van artikel 22, 
eerste lid en derde lid, verbinden slechts die minister 
in persoon.” 
Pues claramente e ley di comptabilidad ta confirma 
loke AWEMainta a bin ta mustrando cu ningun 
otro mandatario of representante di gobierno y hasta 
Corte di Husticia, lo por libra un minister di cualkier 
decision cu el a tuma, cu ta contra e ley menciona. 
Den e caso di ex Minister Briesen ta bon cla cu el a firma 
un contract c’un compania Mericano, sin cu el a 
haya aprobacion pa financia esaki di e Minister di 
Finansa y como tal su persona tin cu para responsabel 
pa su acto. 
Si e caso contra Briesen a bay corte di casacion of 
no, esaki no ta hunga ningun rol pa cual mester 
exonera su persona di carga e responsabilidad aki di 2.1 
miyon florin. 
Solamente Parlamento por interveni y cambia e ley aki 
y den caso di Briesen esey a sosode riba peticion di 
Minister di 
Turismo 
Dangui 
Oduber 
caminda 
diahuebs anochi hopi laat, e 11 parlamentarionan cu 
ta sostene gabinete Wever Croes II, a vota pro e 
cambio di ley aki, pa asina pueblo awor bay paga 
e 
suma 
di 
2.1 miyon 
florin, ocasiona pa mal 
maneho 
y 
maneho iresponsabel di ex Minister 
Edision Briesen. 
Segun e “comptabiliteitsverordening 1989,” ta ser 
mustra bon cla cu cualkier minister cu tuma un decision 
cu ta contra di reglanan di e ley stipula aki, e Minister ta 
e “unico” responsabel pa e decision cu el a tuma. 
Articulo 32 di e ley comptabilidad aki, lid 2 ta bisa lo 
siguiente: “ 2. Rechtshandelingen die door of namens 
een minister zijn verricht in strijd met de voorschriften 
van het eerste lid of van artikel 22, eerste lid en derde 
lid, verbinden slechts die minister in persoon.” 


Ley di comptabilidad a drenta na vigor for di 1989 


Ex Minister Briesen y MEP ta bon 


na altura nificacion di esaki 


Pues claramente e ley di comptabilidad ta confirma 
loke AWEMainta a bin ta mustrando cu ningun otro 
mandatario of representante di gobierno y hasta Corte di 
Husticia, lo por libra un minister di cualkier decision cu 
el a tuma, cu ta contra e ley menciona. 


Den e caso di ex Minister Briesen ta bon cla cu el a 
firma un contract c’un compania Mericano, sin cu el a haya 
aprobacion pa financia esaki di e Minister di Finansa y como 
tal su persona tin cu para responsabel pa su acto. 


Si e caso contra Briesen a bay corte di casacion of no, esaki 
no ta hunga ningun rol pa cual mester exonera su persona 
di carga e responsabilidad aki di 2.1 miyon florin. 


Solamente Parlamento por interveni y cambia e ley aki y den 
caso di Briesen esey a sosode riba peticion di Minister 
di Turismo Dangui Oduber caminda diahuebs anochi 
hopi laat, e 11 parlamentarionan cu ta sostene gabinete 
Wever Croes II, a vota pro e cambio di ley aki, pa asina 
pueblo awor bay paga e suma di 2.1 miyon florin, ocasiona 
pa mal maneho y maneho iresponsabel di ex Minister 
Edision Briesen. 

Aki dos siman Corte lo anuncia kico ta e decision tin riba e caso penal 
contra e Dominicano Severino Hernandez di 44 aña. E tabata traha como 
waiter den un 
restaurant 
masha 
conoci 
di 
un 
hotel chikito. El a cay 
den tentacion di placa y awe e ta core riesgo di pasa basta tempo tras di trali. 
Den Corte el a trata di scapa su curpa cu na prome instante e no a sospecha 
nada cu nan kier a pague pa saca potret di credit cardnan y despues cu el a 
sospecha, e no por a stop di hacie pasobra bida di su mayornan tabata na 
peligro. 
E acusacion contra Severino ta cu den e periodo di april 2021 pa juli/aug 2022 el 
a participa na actonan di ladronicia y participacion na un organisacion 
criminal. Den un palabra simpel bisa, ta papia aki di skimming di credit card. 
No pero un cantidad grandi. Ta papia di un suma di 184.190 dollar cu a 
wordo horta for di credit cardnan. 
Henter e acto di skimming ta cuminsa na e acusado aki. E compania American 
Express dado momento a bati alarma, despues cu e clientenan a bati alarma, cu tin 
actonan straño tumando luga cu nan carchinan na Aruba. Nan a menciona e 
periodo di april, 2021 pa 23 di juni, 2022. A resulta cu e transaccionnan straño tur tin 
algo comun. A uza e carchi na diferente luga na Aruba pero loke nan tin comun ta cu e 
clientenan a uza esaki tambe na un restaurant den un hotel local. Asina a cuminsa un 
investigacion, y a constata cu den 16 caso e acusado aki tabata esun cu a sirbi e 
clientenan estafa. 
“Mi no a pensa nada malo ora cu nan a pidi mi saca potret di e credit 
cardnan. 


E lo a haya casi 30 mil dollar 


Ta sospecha cu waiter a yuda estafa 
compañía di credit card casi 200 mil dollar 


Y ora cu mi kier a hala atras, despues di algun biaha, mi no tabata 
por.” Na Polis e no a bisa esey pero te den Corte, cu esnan di e 
grupo tabata menas’e, poniendo bida di su mayornan na peligro. 
“Nan tabata yama mi y despues ta pasa e telefon pa mi tata pa 
mustra cu nan sa unda mi mayornan ta biba,” el a conta den 
Corte. Ora cu Hues a puntr’e di con e no a declara esey na polis su 
contesta tabata “nan no a puntra mi”. 
Na diferente ocasion por a sinti cu e acusado aki tabata trata di 
saca su curpa cu e no a uza e placa, pasobra e tabata wordo 
deposita pa su ruman muhe y no riba su cuenta. Tambe e tabata 
keda menciona cu e no a pensa ta pa algo malo. Hues a hacie varios 
biaha e pregunta cu si e no ta haya straño cu a pidi saca potret di 
credit card. Pero e ta keda bisa no. 
Asina mes na su cas a haya tur indicacion di skimming. Un 
aparato cu profesionalnan di skimming ta uza, cu tin un waya cu ta 
bay pa un laptop. Riba e laptop tabatin tur e softwarenan di 
skimming. Kico eseynan ta anto, Hues a puntr’e. Eynan el a bolter 
e asunto cu nan a dun’e e laptop y e aparato pero cu nunca el a uza 
esakinan. E lo a bisa nan esey tambe. Solamente mester saca potret 
y manda. Y pa cada potret e lo haya 20 dollar. Den Corte el a bisa 
Hues cu e ta kere cu en total 3000 dollar e lo a haya. Hues a sigui 
hacie pregunta riba e suma cu el haya y na final el a bisa lo siguiente. 
“Ami no ta e Big Fish. Tin otro hendenan hopi mas grandi den e 
grupo manera Alex y Diego. Pero dato di e hendenan aki e no por a 
duna autoridadnan. 


Fiscal ta haya cu e acusado aki ta gaña den Corte. No 3 mil pero 
casi 30 mil dollar e homber aki a haya pa e trabou cu el a 
haci pa e delincuentenan. A confisca su celular y a bay wak 
tur e potretnan cu el a saca den e periodo di e 
acusacion. A constata 1385 potret di credit card. Fiscal 
a bisa cu si pa cada un el a haya 20 dollar anto su 
ganashi den e trabou aki no tabata 3 mil pero 27.700 
dollar. 
El a bisa tambe cu ora a mire como e principal sospechoso, 
a detene. Den su prome declaracion el a nenga di sa algo. 
Pero e storia a cambia den e di dos declaracion, unda cu el 
a admiti di solamente saca potret pa un hende cu a pidie. 
Asina a descubri di tur e potretnan saca, 308 ta 
di American Express y e restonan di otro credit cardnan. 
Representante di Ministerio Publico a baha pisa riba dje, 
mustra cu el a coopera pa un grupo criminal mina e 
credibilidad di companianan doño di e carchinan aki y 
ademas cu e ta duna Aruba tambe un mal nomber. 
Pa loke ta e castigo, a tene cuenta cu tipo di 
casonan similar cu tabatin den pasado caba y loke Hof en 
general ta duna pa delitonan di e indole aki. Fiscal ta 
kere cu un castigo di 36 luna ta na su luga. Banda di 
esaki, el a informa cu lo cuminsa un caso di 
“ontneming” tambe contra e homber aki. Esta kita su 
propiedadnan di dje, balora na loke cu e tabata envolvi 
den dje di skimming. 
Dia 6 di april lo anuncia decision den e caso aki. 

Prome Minister Evelyn Wever-Croes a 
indica cu gastonan di personal di pais 
Aruba, 
ta 
un 
tema 
cu 
Gabinete 
Wever-Croes ta tuma hopi na serio. 
Por tuma nota cu desde 2017, cu a 
drenta 
gobierno, 
e 
gastonan 
di 
personal a cuminsa baha. Desde 1 di 
mei 2020, debi na e pandemia di 
covid, Gobierno di Aruba a tuma e 
decision pa corta 12.6% den salario di 
empleadonan 
publico 
y 
25% 
den 
salario 
di 
e 
ministernan 
y 
parlamentarionan. 
Esaki 
tambe 
a 
contribui 
na 
un 
reduccion 
den 
e 
gastonan di personal. Pero, na juli 
2022, ora cu gobierno a elimina 5% 
di 
e 
recorte 
aki, 
tabata 
tin 
un 
aumento chikito den e gastonan di 
personal. E subida aki por a nota un 
poco mas den 2023, ora a elimina e 
recorte completo. 


Prome Minister a indica cu aunke tabata 
tin un subida na 2023 pa motibo cu a 
elimina e recortenan den salario, toch e 
gastonan di personal ta mas abou compara 
cu e añanan prome cu 2017. Na momento 
cu 
Gabinete 
Wever-Croes 
a 
drenta 
gobierno a cuminsa cu e Beleidsplan 
Verlaging Personeelslasten (BVP), cu a 
resulta den un reduccion den gastonan di 
personal di 9.6% (470 miyon pa 425 
miyon). 
Cu e resultado aki, Aruba ta cumpli cu e 
palabracionnan haci cu Hulanda riba tema 
di gastonan di personal. E cantidad di 
empleadonan publico desde 2017, tambe a 
baha cu 9%, di 4869 pa 4432. 
Aunke cu e gobierno actual a nombra 
personal nobo den funcionnan clave, e 
cantidad cu a retira/bay ta mas halto. E 
aumento 
den 
personal 
tabata 
na 
e 
departamentonan di Defensie, Arumil, 
Kustwacht, Inmigracion Aruba, DIMP y 
Ministerio Publico. 


Na 2022, un total di 190 persona a 
bandona servicio di gobierno y un total di 
93 persona a bin acerca cu ta resulta den 
un total di 97 empleado publico menos. Un 
di e motibonan den reduccion di personal 
ta un gran parti debi na VUT. Desde 2018, 
un total di 422 persona a bay cu VUT y na 
2022 un total di 205. Otro motibonan ta e 
finalisacion di contract riba e empleado su 
propio peticion, fayecimento, yegada di 
edad di pensioen y retiro pa motibo 
disciplinario. 
"Pa 
loke 
ta 
trata 
overtolligheidspool", Gobierno a traha 
duro riba esaki y a finalisa 2022 cu un total 
di 12 persona, di cual lo busca un solucion 
pa nan tambe. 
"Esaki ta muestra cu Gabinete Wever- 
Croes I y II ta tuma e tema di gastonan 
halto di personal hopi na serio y ta purba 
bin cu solucion riba e tereno aki, mirando 
cu e gastonan di personal ta pisa hopi riba 
presupuesto 
di 
pais 
Aruba." 
Prome 
Minister a expresa. 


Prome Minister Wever Croes 


A baha cantidad di personal pero e 
gastonan ta keda preocupante 

Edicion #21 di Soul Beach Music Festival ta tuma luga na Aruba dianan 24 te cu 29 di mei, 2023 


A.T.A., ta content cu Soul Beach Music Festival ta regresa Aruba. 


Di 24 te cu 29 di mei, 2023 Aruba lo ta anfitrion un biaha 
mas di Soul Beach Music Festival. 


E ‘headliners’ pa e evento aki ya ta conoci unda Chase 
Anthony lo ta e “host”diabierna anochi pa e Comedy 
Night. Dean Cole cu Tiffany Haddish lo presenta e 
anochi aki. Diasabra anochi TheRoots y Anthony 
Hamilton lo ta presentando y diadomingo anochi 
Jill Scott y Lucky Dayelo ta presentando. Pa ambos 
anochi Chris Spencer lo ta e “host”. 


Manera ya a comparti den pasado, A.T.A. ta midi 
e impacto economico cu un evento manera esaki ta 
trece pa Aruba pa di e forma ey calcula con rendabel 
e inversion ta. Na 2022, Soul Beach tawata tin un 
impacto economico directo pa Aruba di 12.4 miyon, 
atrayendo 6,339 bishitante internacional cu a cumpra 
tickets pa e concierto. 74% di e bishitantenan aki a 
bin specificamente pa e concierto. E gasto averahe pa 
persona, pa dia tawata $427 y a conta cu un estadia 
averahe di 6.15 anochi. 


Soul Beach Music Festival den su di 
21 edicion ta grandi un biaha mas 


Na 2019, Soul Beach tawata tin un impacto economico pa Aruba 
di 
12.03 
miyon, 
atrayendo 
6,530 
bishitante internacional cu 
a cumpra tickets pa e concierto. 79% di e bishitantenan aki a bin 
specificamente pa e concierto. E gasto averahe pa persona, pa dia 
tawata $373 y a conta cu un estadia averahe di 6.3 anochi. 
Basa riba un encuesta haci na 2022, 85% di entradanan pa e festival 
a 
wordo 
cumpra 
door 
di 
e 
mercado 
Norte Americano y 
mayoría bishitantenan a keda den hotel. 
Carchi pa localnan lo ta na venta cuminsando maart 27, 2023 cu 
un prijs di $70 pa anochi na varios localidad rond di Aruba. 

Boksmento entre 4 auto na Paradera 


Diahuebs mainta trafico a stagna 
na altura di rotonde di Paradera, 
e motibo tawata un boksmento 
entre 4 auto. 
Den e fila net tawata tin un 
patruya 
di Santa 
Cruz, 
cu 
mesora 
a 
baha 
pa 
regula 
e 
trafico. 
Na 
e 
sitio 
nos 
a 
papia 
cu 
un 
di 
e personanan envolvi y 
a conta nos locual a sosode. 


E 4 autonan cu a dal ta Hyundai 
Tucson, un Kia Picanto di D.O.W, 
un Kia Rio y na final un Hyundai 
Accent. 
E autonan no a sufri hopi daño. 
Na e sitio polis a splica esnan 
envolvi locual bo ta siña ora di pasa 
rijbewijs, esta cu mester mantene 
distancia. 

Dia 17 di maart 2023 a tuma luga un workshop interactivo 
organisa door di Universidad di Aruba, den colaboracion cu 
Stichting 
Deugdelijk 
Bestuur 
Aruba, 
Saxion 
Hogeschool, 
HopeAruba y Aruba Institute for Good Governance & 
Leadership. 
Durante e workshop ‘Towards Integrity in Aruba’ sr. Carlos 
Guiamo, consehero di Minister Arends, a duna splicacion di 
varios proyecto den ehecucion y proyecto den preparacion 
relaciona cu integridad gubernamental. Entre otro a elabora riba 
desaroyonan 
di 
corporate 
governance, 
reglanan 
pa 
dienstverleningsovereenkomsten 
(DVO’s/OVO) 
y 
reforma 
democratico. Sr. Guiamo a enfoca riba e importancia di 
transparencia gubernamental y tambe a duna un preview di e 
Active Transparency Project cu lo wordo lansa pronto. Sra. 
Ruthlyn Lindor, tambe consehero di Minister Arends, e presenta 
e Aruba Integriteitsstrategie (AIS), cual ta un iniciativa riba nivel 
nacional pa coordina y promove good (corporate) governance y 
integridad. 


Den e AIS lo fiha meta y prioridadnan nacional, plan di 
implementacion, evaluacion y mas. 
Despues di e presentacion di e conseheronan di Minister Arends, 
Bureau Integriteit Aruba (BIA) a duna un presentacion di e 
trabounan y desaroyonan tumando luga door di BIA. A splica 
entre otro di e proceso di implementacion di Vertrouwensperonen 
Integriteit y Internde Onderzoekers, cual ta proyectonan cu BIA ta 
ehecutando. 
E presentacionnan di Ministerio di Integridad a wordo sigui 
pa presentacionnan di Stichting Deugdelijk Bestuur Aruba, 
HopeAruba y Universidad di Aruba. 
Durante e parti mas interactivo por a combersa y contesta 
pregunta di participantenan. 
Bureau di Minister Arends ta gradici e organisadornan y e 
participantenan pa e oportunidad pa duna informacion, contesta 
pregunta y scucha pensamento y sugerencia di e ciudadanonan 
presente. 


Minister Ursell Arends: 


Ministerio di Integridad a presenta proyectonan 
durante workshop ‘Towards Integrity in Aruba’ 

Siman pasa, Miembronan di team na Hilton Aruba a bisa te aworo na 
nan General Manager, un estimado lider, Vasco v. Baselli, despues 
di tres aña y mey. Cu mas di tres decada di conocemento y experiencia, 
Baselli a cuminsa su mision na e resort den Mei 2019. Awor, e ta bay 
over na sigui cu un rol corporativo cu Hilton manera Vice Presidente 
di Operations pa e region di Sur America. 
Durante e transcurso di su tempo na Hilton Aruba, Vasco a logra forma 
relacionnan fuerte cu e team. El a uza su pasion pa cushina como un 
manera pa mustra aprecio na e empleadonan di e resort, semper 
asistiendo 
e 
team 
culinario 
cu 
platonan 
special, 
incluyendo 
celebracionnan 
y 
dianan 
di 
fiesta. 
Berdaderamente 
Vasco 
a 
contribui na su despedida cu un lunch hunto cu e team, creando y 
cushinando un menu special cu ta refleha algun di su platonan 
familiar faborito. 
Vascoo a bini Hilton Aruba for di Hilton Lima Miraflores na Peru, 
caminda cu el a gana General Manager of the Year. Bao su 
liderazgo, Hilton Aruba Caribbean Resort & Casino a gana un 
cantidad di premio [Hilton Awards] incluyendo: 2021 Market Share 
Award, 2021 Customer Award, y Annual Blue Energy Strong Award. 
Adicionalmente na e reconocementonan aki, el a wordo premia na 
2021 CALA General Manger of The Year como tambe Hilton su 
prestigioso Presidential Award of Excellence pa Caribe y Latino America. 
Na 2022, Vasco a gana un entrada den un competencia di potret 
conduci pa Fundacion Parke Nacional Aruba y Post Aruba 
pa conmemora International World Oceans Day riba 8 di Juni. Como 
un persona cu ta gusta landa y duik, un amante di fotografia bao di lama, 
e ta orguyoso di por tin un stempel Arubiano cu un potret cu el a 
captura di un caracol di lama na Arashi Reef. Empleadonan na Hilton 
Aruba ta aprecia Vasco su liderazgo excepcional, conocemento di 
operations y food & beverage, anto ta desea Vasco hopi exito den su 
meta nobo. Un danki hopi grandi ta bay na Vasco pa a contribui 
grandemente cu satisfaccion di nos bishitantenan, interaccion 
cu 
miembronan 
di 
e 
team,cu 
un liderazgo proactivo y positivo. 
Siguramente lo haya falta di su presencia na e resort, pero su amor 
y pasion pa diving, Aruba lo semper sigui na ta su di dos hogar leu for di 
cas. 


General Manager Vasco v. Baseli 
ta despedi di Hilton Aruba 

Na caminda pa 20 edicion di Celebracion 
di Dia Mundial di Teatro Aruba 


Departamento di Cultura Aruba, bao auspicio di Ministerio 
di Cultura Aruba ta presenta: Celebracion di Dia Mundial di 
Teatro y Entrega di Premio Nacional di Teatro 2023. 
Cu lectura di e Mensahe Mundial di Teatro 2023 skirbi pa 
actriz Egipcia Samiha Ayoub y presenta pa Marilis Becker 
conhuntamente cu e tremendo apertura di e obra titula: 
"Suspiro di speransa" na encargo di Adriana Cereste. 
Riba e mesun anochi lo presenta e Obra teatral: "FROM 
WHERE WE CAME", dirigi pa e artista Ferdinand Franca, 
skirbi pa Charles Croes, produci pa Creative Arts Aruba y 
presenta pa studiantenan di C.A.A. 
Pa cera e anochi nos lo presenta e Homenahe Postumo: 
"Aplauso pa Burny Every", bao direccion di e maestra Amy 
Lasten, cu participacion di actornan: 
Carlos Croes, Carmen Herrera, Ligia Osorio, Mario Van der 
Biezen, Narador: Joyce Pereira. Musica: Omar Kock. Canto 
bao direccion di Pilar Cultural: Aura Maybelline Arends- 
Croes. Poesia y narativa di: Marjorie Vermeer Luidens, 
Tecnico di zonido: Wilfred van Weert. Asistencia di 
Produccion: Jarmine Acosta, Tecnico: Stanley Heinze. 
Asistente di produccion di Celebracion di Dia Mundial di 
Teatro: Roland Jansen. Boluntario di D.C.A. 


y Finalmente: Homenahe na productor: Norman de Palm. 
Fecha Dialuna 27 di maart 2023. Ora: 7:30pm te cu 
10:00pm. Entrada ta completamente gratis. Busca bo carchi 
di entrada na recepcion di Departamento di Cultura Aruba 
y of reserva esaki cerca cualkier di nos participantenan. 


Pa mas informacion por yama libremente cu sr. Jhon 
Freddy T. Montoya na number 565-69-03. 


Biba nos arte teatral y tur esnan cu ta traha grandemente pa 


mantene na bida. 

Mi no a muri. 
Ta pesey mi no a bisa ayo. 
Mi a dijes habri mi halanan 
y bula bai keiro. Boso a keda atras. 
No laga tristeza domina boso. 
Keda uni un cu otro pa mi alma, 
esey lo ta un alegria. 
Recorda mi cu hopi amor. 


“Alaba SEÑOR como E ta bon, 
Pasobra Su amor ta eterno.” Salmo 106:1 


Cu inmenso dolor na nos curason pero conforme cu 
boluntad di Dios nos ta anuncia fayecimento di: 


Elio O. Heronimo 
* 24-05-1943 -- † 18-03-2023 


Na nomber di su: 


Casa: Jeanette Heronimo / Lopez-Henriquez 


Yiunan: 
Elio Omar y Hilda Heronimo 
Giomar Heronimo y Yeritza Tromp 
Marisol Heronimo 
Alexi Heronimo y Jolina Tromp 


Nieto(a)nan: 
Sheidy Falconi, Dylan Heronimo, Dwayne Webb, 
Steve Heronimo, Francis Heronimo, Elise Heronimo, 
Nolan Heronimo y Nelina Heronimo 


Mescos cu nieta: 
Yeralvienne Vrolijk 


Rumannan: 
†Ronnie Heronimo y famia 
†Boei “Ciro” Heronimo y famia 
Lillian Heronimo y famia 
†Oscar Heronimo y famia 
Albert Heronimo y famia 
Marcia Heronimo y famia 


Swa stima: 
Richard y Rita Lopez-Henriquez y famia 


Subrino(a)nan y primo(a)nan na Aruba y den 
exterior. 


Mihor amigo(a)nan: 
Leo Croes, Amador Oduber, Alex Falconi, Doc 
Williams, Caicai Williams, Donny Kelly, Loly Berkley y 
Regina Merveille 


Famia di Mascaruba, Famia di baseball, Ex- 
coleganan di Tarabana y EPB Hato 


Bisiñanan: 
Michael y Neli Croes, famia Kip, famia van der Biezen 
y famia Perez 


Demas famia nan: 
Heronimo, Lopez-Henriquez, Lacle, Oduber, Koridon, 
Saade, Flanegin, Lampe, Willer, van Zetten, Tromp, 
Berkley, Falconi, Webb 


Un danki grandi na su dokter di cas, Dr. Marcel 
Etienne Ho-Kang-You 


Nos kier a pidi nos disculpa si den tristeza nos por a 
lubida algun miembro di famia. 


Oportunidad pa condolencia: diabierna 24 di maart 
2023 na Aurora Funeral Home di 2:00 pm pa 4:00 pm, 
sigi pa e acto di cremacion den seno di famia. 


Na lugar di flor of krans, un donacion na Hospice 
Atardi lo ta altamente aprecia. Lo tin un box 
disponible. 


Nos ta lamenta cu prome y despues di condolencia 
nos no por ricibi bishita na cas. 


“Bou di alanan di Dios mi ta sigur” 
Abo cu ta biba bou di amparo di Altisimo, 
ta hospedá den sombra di Dios Omnipotente, 
bisa Señor: 
“Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 


Cu profundo sentimento nos ta anuncia 
fayecimento di: 


Sra vda Getruida Angelica 
Leonard – de Cuba 
Mihor conoci como “Lica” 
*16-11-1924 - †15-03-2023 


Na nomber di su bisnieto cu a cuide te na su 
final : 
Engelbert “Jun” Visser 


Yiunan: 
† Nicolaas “Nico” Visser y yiu 
Jean Pierre Visser y famia 
† Gwendoline ”Gwendy” Visser y yiunan 
Johan y Monica Schoonen y Famia na 
Hulanda 
Anthon Schoonen y famia na Hulanda 
† Hendrik “Henky” Visser y yiunan 
Engelbert Visser y Yiunan 
Ebert Visser y yiunan 
Eldrick Visser y yiunan 


Rumannan: 
† Maria y † Jossy Brokke – de Cuba y yiunan 
Mirna, Jeanette,Richard, Jossy, Lindha, 
Dhaddy, Auritha y famia 
† Bubu y † Nila Gomez- de Cuba y yiunan, 
†Isaac, Fidel, Jos, Miriam,Valentina, Vladimir 
y famia 
† vda Elsa Boerman - de Cuba y yiunan 
Henk, Louise, Greta y famia 
† Nico de Cuba y yiu 
Junior y famia 
† Anna y †Angel Krosendijk – de Cuba y yiunan 
Tito, Elsa, Jessie y famia 
† Teresita y †Icho Tromp – de Cuba y yiunan 
Jean, Donny, Roland, Rigo, Roxana y famia 
† Chanita y †Rein Scheper – de Cuba y yiunan 
Amado, †Uki, Gianna, Nonny, Linda y famia 
Alva Hoek y Miluska y famia 
Sra Jacoba Verhoeks y famia 
Ruudje Balinge y famia 
Maty Balinge y Jeanine Tromp 


Bon bisiñanan: 
Elvira Maduro y famia, Genoveva Flores y 
famia y demas bisiñanan di su bario di Dakota. 


Comer y compernan, tur su ihanan y demas 
famia: 
De Cuba, Leonard, Visser, Verhoeks, 
Winterdaal, Aponte, Fingal, Schwengle, 
Gomez, Brokke, Hoek, Garcia, Pieters, 
Feliciana, Croes, Boerman, Krosendijk, Luydens, 
Arends, Scheper, de Kort, v/d Linden, Tromp, 
Angela, Marin, Velasquez y demas famia ta 
invita pa e acto di despedida cu lo tuma 
lugar diahuebs 23 di Maart, 2023 na Aurora 
Funeral Home for di 2:00 – 4:00 p.m. sigi pa un 
Response y Cremacion cu lo tuma lugar den 
seno familiar. 


Ta pidi disculpa si por a lubida famia den e 
momentonan aki. 
Despues di entierro ta disculpa pa no ricibi 
bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Di parti di su famia cu semper e la stima y cu semper a 
y lo keda stime ta anuncia fayecimento di nos Reina, 
Casa, Mami, Moma, Yiu, Ruman, Amiga 


Laura Ramona 
Loefstop-Lopez 
*08-05-1968 - †20-03-2023 


Na nomber di su: 
Esposo: Benito (Ety) Loefstop 


Yiunan: 
Christopher Loefstop 
Denny Loefstop y Jaydiene Croes 
Lendle Loefstop 
Sendy Loefstop 


Su nietonan cu ta su curazonan stima: 
Gydeon Loefstop, Elaih Loefstop 


Suegra : Gregoria (Jojo) Tromp Loefstop 
Mama: Swinda Bernabela 
Tata: Jacobo Lopez 


Rumannan: 
Raul, 
Maikel, 
Orlando, 
Gregory, 
Asthon 
Asher 
Aaron 


Cuñanan: 
Elizabeth (Betty) Loefstop y Famia 
Elda Loefstop 
Clea y Maiky v/d Biezen y Famia 


Pepe: Susana Lopez. 


Tur omo y tantanan, Prima y primonan, Subrina y 
subrinonan. 


Manera yiu: 
Ronwayne Kock, Giliane Wester, Pierre y Jeanoir 
Koolman, Jaydien y Ideliene Geerman, Ginoushka 
Tromp, Eshlaine Panneflek. 


Amiganan manera ruman stima: 
Frenk y Thais Kock y famia, Imelda y Dito Koolman y 
famia, Maria (Chia) Martina - Kock y famia, Marieta 
Kock y famia, Raquelita Maduro y famia, Amanda Li y 
famia, Jess Anthonij y famia, Janien Bernabela y famia, 
Angela Lopez y famia, Joyce y Chido Geerman y 
famia, Frans y Ruth Tromp y famia, Esther Panneflek 


Bon Bisiña: Vera Loefstop, Jairie y Kelvin Ruiz Loefstop y 
famia, Lloyd Loefstop y famia 


Ihanan: Merrel y Maishel Carrera y yiu, Niurca Kock y 
famia , Quinten y Zetcia Kock, Nyshell y Danielle Curie, 
Jessica y Byron Barten, Naomi de Weever, Kendrick y 
Wilson Noguera, Maikel y Keyla v/d Biezen, Raul Jr. y 
Cherrylusha Lopez 


Demas famianan: Loefstop, Lopez, Bernabela, Curie, 
Koolman, Kock, Tromp, Cornes, Nava, Anthonij, Croes, 
Ruiz, Pikeri, de Weever, Bressers 


Tur su amistades nan di Gaita Talentoso, DLS, Jungle 
Vibes, Cas Princesa, Shine Music, The Specialist Aruba, 
Level up Brassband, Gaita Mama Rosa. 


Dia di condoleer lo ta diaranson 22 Maart 2023 di 7 pm 
- 9 pm na Aurora Funeral Home. 
Dia di entiero lo ta diahuebs 23 Maart 2023 na misa 
Santa Filomena Paradera di 9 am- 11 am despues pa 
Santana Catolico Kranwinkel na Paradera. 


Nos disculpa si den nos tristeza nos por a lubida di 
menshona famia y/o amigo/a 


Despues di entiero no ta risibi bishita na cas y ta pidi pa 
respeta nos dolor y privacidad. 

The Lord is my shepherd; 
I shall not want. He made me lie down in 
green pastures and leadeth me beside 
the still waters. He restoreth my soul: 
he leadeth me in the paths of 
righteousness for his name’s sake. 
Psalm 23 
Elpidio Morales 
*07-04-1950 - †11-03-2023 


Left to mourn are his: 
Wife: Rosita Morales 


Daughter: Rachel Dimalanta 
Husband: Dennis Dimalanta 
Grandson: Gabriel Dimalanta 


Son: Elpidio Morales Jr. 
Grandson: Andrei Morales 
Grandson: Clarence Morales 


Son: †Peter Paul Morales 
Wife: Shiena Morales 
Grandson: Paul Morales 
Grandson: Chloe Morales 


Brothers and sisters: 
Leonila Morales Ibarra 
Paulo Morales Dixon 
†Pedro Morales 
Jesus Morales 
Maria Morales Decena 
Enriquita Morales Mallari 
Valentino Morales 
†Silva Morales Vasilio 
†Alberto Morales 
Vicky Morales 
†Luisito Morales 
Evelyn Morales 
Reino Morales 


Family and friends: 
Owen & Willie Panopio; Colleen & 
Joseph Maquiling; Anita Orara; Alma 
Vacunawa; Joselaine Diansay Escote; 
Marie Reblora & Cenon Leonin; Ami 
Henriquez-Mendez; Romeo Kilayko; 
Vernel Atijera; Imelda & Chee Leong 
Chong; Marina Abierra; Elsie Gurion; 
Virgie Bueno; Lynn & Sal Muccio 


The farewell ceremony will be on 
Thursday, March 23, 2023, at the Royal 
Funeral Home from 7 to 9 p.m., followed 
by the cremation which will be held in 
family kring. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curason nos ta 
anuncia fayecimento cristianamente di: 


Maria Emely Boekhoudt 
*15-09-1935 - †18-03-2023 


Yiunan: 
Maxine y Reynaldo Kock-Croes. 
Eferaldo Croes 
†Cesar Croes 
Roberta y Anthony Palma-Maduro 


Nieto(a)nan stima: 
Robeon Palma 
Daniela Croes 
Alejandro Croes 


Rumannan: 
†Humphrey Boekhoudt 
†John Simon Quant y famia 
†Victoria Boekhoudt 
†Claudia Roos y famia 
†Carmen Quant 
Donald Boekhoudt 


Subrino y Subrinanan cu ela stima y a stim’e: 
Johny y Evelina Felten-Dania y famia 
Elly y Dirk VanLoon-Felten 
†Alice y John Paljama y famia 
†Frits Felten y famia 
Cherry-Ann Koolman y famia 
Junior Koolman 
Herry y Ilona Koolman- Henriquez 
Diony y Anuschka Boekhoudt 


Iha: 
Indra Daal 


Anamaria Kock y famia, suegra di Maxine 


Amiga di curason: Lisette Does 


Y tur su famia nan di CasMarie cu a stime hopi 
Nidia Boyè; Mirian deWindt; Lisette Croes; 
Isabella Rojas; Christel Laclè; 
Ranyilska Dirksz; Gina Vrolijk; Sue-Ann Heinze; 
Maria Werleman; Elisabeth Boekhoudt; Yvonne 
Peterson; 
Martha Thielman; Trisia Montsanto; Maritza Gomes; 
Merydith Richardson; Gyseth Nüesch; Joice Seraus; 
Celeste Koolman; Monica Koolman. 
EPI S&S stagaires Verpleging en Welzijn. 


Amiganan di kas cu a nifika hopi p’e” 
Dita Jansen 
Poppy Monte 
Tatiana Figaroa y famia 
Yesica Leones y famia 
Mary Morris 
Nurys Castro 
Y tur su bisiñanan di Jara Complex 


Demas famia nan: 
Boekhoudt, Quant, Henriquez, Roos, Croes, Palma, 
Maduro, Kock, Felten, Dania, vanLoon, Paljama, 
Koolman, Richardson y Gomes na Corsow, Bertha 
Boekhoudt y famia, Janchi y Chita Boekhoudt y 
famia 


Nos disculpa si nos por a lubida un of otro famia of 
conocir den nos tristeza. 


María tabata un persona alegre, humilde, y social, 
pesey e la haci un peticion pa tur cu ta bin tuma 
despedida, por tuma e libertad, pa bin manera bo 
ta y den e color cu bo mes ta desea. 


Despues di entiero nos no ta ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curason, nos ta 
participa fayecimento di: 
Freddy Boekhoudt 
Cariñosamente yama: “Eddy of Papa” 
*26-03-1965 - †22-03-2023 


Acto di entiero lo wordo anuncia despues. 


Ami a scoge mi forma di biba….. 
Ami a scoge mi forma di bai… 
E tabata bon, y e ta bon 


Cu hopi dolor na nos curason y conforme 
cu boluntad di Dios, nos ta participa cu 
repentinamente a bai descansa den brasa di 
nos Tata Todopoderso , nos ruman: 


Roland Laclé 
*16-4-1955 - + 20-2-2023 


Roland a wordo crema 
den seno familiar na Hulanda 


Na nomber di su ruman nan: 
Willem A. (Boy) y Celine Laclé – Fowler 
Mireya y Luis Zarraga – Laclé 
Vda. Shirley Laclé – Nicolaas 


Primo y prima nan , amigo y amiganan 
mucho hopi pa menshona, y demas famia 
Laclé, Pietersz , Fowler, Zarraga, Nicolaas, 
Oduber y Croes. 


Nos kier pidi nos disculpa si nos por a 
lubida un of otro famia den nos tristesa 


Ta invita pa un acto di despedida cual lo 
tuma lugar dia 22 di maart 2023 di 9 .00 
pa 11.00 di mainta na Olive Tree Funeral 
Home na Piedra Plat. 


Den seno familiar restonan di Roland lo 
wordo hiba na su ultimo lugar descanso. 


Nos ta lamenta cu despues di entiero nos no 
por ricibi bishita di condolencia na cas. 


